《拙诗五十六言赠富乐山海公长老》
宋代·冯如晦

山名富乐冠三巴，佛子今生此出家。
六祖禅宗心顿悟，碧云诗句众争夸。
虎闻讲法驯高座，鸥识忘机立浅沙。
八十余年无俗卢，只应幽会有莲华。

作者简介：普州安岳人，字叔明。仁宗庆历六年进士。任晋原令，累官知梓州。神宗熙宁末，范纯仁帅怀庆，有讼纯仁不法者，诏系宁州，命如晦往讯之，力辨其诬。富弼、韩缜有诗称述其事。